CELEX: 32009R0211
Language: bg
Date: 2009-03-19 00:00:00
Title: Регламент (ЕО) № 211/2009 на Комисията от 18 март 2009 година относно издаването на лицензии за внос, за които са подадени заявления през първите седем дни на месец март 2009 година в рамките на тарифната квота, открита с Регламент (ЕО) № 1399/2007 за внос на колбаси и някои месни продукти с произход от Швейцария

19.3.2009   
            
            
               BG
            
            
               Официален вестник на Европейския съюз
            
            
               L 73/3
            
         
      РЕГЛАМЕНТ (ЕО) № 211/2009 НА КОМИСИЯТА
   
   от 18 март 2009 година
   относно издаването на лицензии за внос, за които са подадени заявления през първите седем дни на месец март 2009 година в рамките на тарифната квота, открита с Регламент (ЕО) № 1399/2007 за внос на колбаси и някои месни продукти с произход от Швейцария
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1399/2007 на Комисията от 28 ноември 2007 година относно откриване и управление на тарифна квота за колбаси и някои месни продукти с произход от Швейцария (2), и по-специално член 5, параграф 5 от него,
   като има предвид, че:
   
               (1)
            
            
               Регламент (ЕО) № 1399/2007 откри тарифна квота за внос на колбаси и определени месни продукти.
            
         
               (2)
            
            
               Заявленията за лицензии за внос, подадени през първите седем дни на месец март 2009 година за подпериода от 1 април до 30 юни 2009 година, са за количества, по-малки от наличните. Поради това е целесъобразно да се определят количествата, за които не са били подадени заявления, като тези количества бъдат добавени към определените за следващия квотен подпериод количества,
            
         ПРИЕ НАСТОЯЩИЯ РЕГЛАМЕНТ:
   Член 1
   Количествата, за които не са подадени заявления за лицензии за внос от квота с пореден номер 09.4180 по силата на Регламент (ЕО) № 1399/2007 и които се прибавят към подпериода от 1 юли до 30 септември 2009 година, са 929 000 kg.
   Член 2
   Настоящият регламент влиза в сила на 19 март 2009 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 март 2009 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 311, 29.11.2007 г., стр. 7.